Source: http://docplayer.fi/338585-Maanmittauslaitoksen-julkaisuja-nro-93-korvaussuositukset-kiinteistovahingoissa.html
Timestamp: 2018-02-19 20:32:28+00:00
Document Index: 20810451

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

MAANMITTAUSLAITOKSEN JULKAISUJA NRO 93. Korvaussuositukset kiinteistövahingoissa - PDF
MAANMITTAUSLAITOKSEN JULKAISUJA NRO 93. Korvaussuositukset kiinteistövahingoissa
Download "MAANMITTAUSLAITOKSEN JULKAISUJA NRO 93. Korvaussuositukset kiinteistövahingoissa"
1 MAANMITTAUSLAITOKSEN JULKAISUJA NRO 93 Korvaussuositukset kiinteistövahingoissa MAANMITTAUSLAITOS Kehittämiskeskus Helsinki 2003
2 ISSN ISBN Kansikuva: Antero Aaltonen Julkaisija Maanmittauslaitos Kehittämiskeskus Opastinsilta 12 C PL Helsinki Puh. vaihde
3 ESIPUHE Maanmittauslaitoksen virkatoiminnassa kiinteistöarvioinnilla on tärkeä osa lunastustoimituksissa, yleistietoimituksissa, yksityistietoimituksissa ja vesijätön lunastuksissa sekä kiinteistöjen jaoissa ja tilusjärjestelyissä. Tätä omaa viranomaiskäyttöään varten Maanmittauslaitos on laatinut ohjeet ja suositukset erilaisten menetysten korvaamisesta. Ohjeet on koottu Arviointi ja korvaukset -tietovarastoon, jota pidetään jatkuvasti ajan tasalla. Silloin kun esimerkiksi kunta, puhelinyhtiö tai sähköyhtiö sijoittaa kiinteistön alueelle puhelin-, sähkö-, lämpö- ja valaistusjohtoja sekä vesi- ja viemärijohtoja, pyrkivät rakentaja ja kiinteistön omistaja sopimaan korvauksista keskenään. Sopijapuolien avuksi on Maanmittauslaitos päättänyt tehdä tämän julkaisun yleisimmin esille tulevien vahinkojen ja haittojen korvaussuosituksista. Julkaisu perustuu edellä mainittuun Arviointi ja korvaukset -tietovarastoon. Julkaisussa esitetyt korvaussuositukset ovat keskimääräisiä. Korvauksen oikean suuruuden varmistamiseksi korvausmäärä on aina tarkistettava arviointitilanteen ja arviointikohteen yksilöllisten ominaisuuksien perusteella. Julkaisu on toimitettu Maanmittauslaitoksen Kehittämiskeskuksessa. Korvaussuositukset ovat vuoden 2002 hintatasossa. Julkaisu korvaa vuonna 1995 tehdyn samannimisen julkaisun. Helsingissä tammikuussa 2003 Timo Tuhkanen Johtaja, Kehittämiskeskus Lukijan mielipide on meille tärkeä. Julkaisuun liittyvän palautteen voi toimittaa tekijöille Maanmittauslaitoksen internet-sivujen kautta, osoite palaute.
5 SISÄLLYSLUETTELO ESIPUHE 1 KORVAUSPERUSTEET KORVAUKSET PUUTARHA- JA TONTTIALUEILLA 2.1 Pitkäaikaiset haittavaikutukset Kiinteistön käytönrajoitukset Maanpäällisten rakenteiden estevaikutus (estehaitta) Muut haitat Vahingot kasvillisuudelle ja laitteille Puutarhakasvillisuus Sadonmenetys Koristekasvillisuus Kasvuston osavauriot Muut vahingot Melu ja muut immissiot Meluntorjunta Kiinteistön arvon alentuminen Esimerkkejä KORVAUKSET METSÄMAALLA 3.1 Maan käyttöoikeuden luovuttaminen Puustoa koskevat korvaukset Muut metsään kohdistuvat haitat ja vahingot Korvaukset määräajaksi haltuunotetuilla alueilla Moottorikelkkareitistä aiheutuvat korvaukset Korjattavissa olevat vahingot Metsänparannustöiden menetykset Muut menetykset Esimerkkejä KORVAUKSET PELTOALUEELLA 4.1 Pitkäaikaiset haitat Pysyvä käytönrajoitus Maanpäällisten rakenteiden estevaikutus (estehaitta) Muut haitat Rakennusaikaiset vahingot Sadonmenetysvahingot Muut menetykset Esimerkkejä...37 LÄHTEET LIITTEET
7 1 KORVAUSPERUSTEET Tämä julkaisu käsittelee erilaisiin tontteihin kuuluvien pihojen ja puutarhojen sekä maaja metsätalousalueiden arviointia tapauksissa, joissa korvaaminen perustuu kiinteistön käyttöoikeuden rajoittamiseen taikka tietystä hankkeesta aiheutuvaan haittaan tai vahinkoon. Käytönrajoitustapauksissa arvioinnissa on otettava huomioon rajoituksen laatu ja pysyvyys. Arviointimenetelmän valinnassa lähtökohtana on omistajan nauttima etu tai menettämä arvo. Nämä voivat ilmetä muutoksena taloudellisessa tuotossa, käyttömahdollisuuden muutoksena tai myyntimahdollisuuden huononemisena. Korvaamisen perusteena on menetyksen korvaaminen täysimääräisenä. Menetyksen on oltava luonteeltaan taloudellinen eli objektiivisesti rahassa arvioitavissa. Korvaukset pyritään määrittämään kertakorvauksena. Myöhemmin ilmenevien menetysten korvaaminen voidaan sisällyttää alkuperäiseen korvaukseen, jos haitan tai vahingon aiheutuminen on todennäköistä. Toisena mahdollisuutena on tehdä sopimus, jonka perusteella myöhemmin ilmenevät menetykset korvataan vasta kunkin vahinkotapahtuman jälkeen. Kaikissa vahinkotapauksissa pyritään ensisijaisesti siihen, että vahingoittunut omaisuus saatetaan entisenlaiseen kuntoon. Julkaisu on tehty maanmittauslaitoksen omaan käyttöönsä laatiman korvaussuosituksen Arviointi ja korvaukset -tietovarasto pohjalta niin, että mukaan on otettu yleisimmistä korvausperiaatteista ja ohjeellisista korvauksista sellaiset, jotka tulevat kysymykseen tavallisimmissa kiinteistöjä koskevissa käytönrajoitustapauksissa. Esimerkkinä soveltamiskohteista voidaan mainita sopimukset, joita tehdään johtorakentamisen ja erilaisten kulkuyhteyksien rakentamisen yhteydessä. Maanmittauslaitoksen edellä mainitusta tietovarastosta löytyvät täydellisemmät selvitykset korvausten perusteista sekä muitakin tästä julkaisusta puuttuvia korvausohjeita. Tämän julkaisun korvausohjeet ovat suosituksia. Tarkoitus on, että julkaisun käyttäjät tarkistavat korvauksia arviointitilanteen ja arviointikohteen ominaisuuksien perusteella. Joissakin tapauksissa kokonaiskorvaus voidaan määrittää useammalla eri tavalla. Vaikka julkaisuun on kerätty erilaisia yksittäisiä vahinkotapahtumia koskevia korvaussuosituksia, ei esittämistapa kuitenkaan edellytä kokonaiskorvauksen muodostamista eri osakorvauksista. Yksittäisten vahinkotapahtumien korvaussuositukset on tarkoitettu toisaalta myös muistilistaksi, kun analysoidaan kiinteistöön kohdistuvan vahingon taloudellisia vaikutuksia. Monissa tapauksissa on kuitenkin suositeltavampaa yhdistää samaan korvaukseen useampia haitta- ja vahinkovaikutuksia. Näin menetellen ei pääse tapahtumaan saman asian korvaamista useampaan kertaan. Korvaussuositusten hintataso vastaa syksyn 2002 hintatasoa. 7
8 2 KORVAUKSET PUUTARHA- JA TONTTIALUEILLA Tontiksi luetaan seuraavassa detaljikaavoitettujen tonttien lisäksi haja-asutusalueella talouskeskusten alueet. Asunto- ja loma-asuntotilat ovat tontteja siltä osin kun niiden katsotaan kuuluvan pihapiiriin. Detaljikaava-alueella myös rakennuskortteleiden ulkopuolinen alue voidaan lukea tontiksi, mikäli se nykyiseltä käyttötarkoitukseltaan vastaa pihaa tai puutarhaa. Puutarha voi sisältyä tonttiin kotipuutarhana tai se voi olla puutarhakasvien ammattimaiseen viljelyyn kuuluvaa aluetta. 2.1 Pitkäaikaiset haittavaikutukset Kiinteistön käytönrajoitukset Tontin osalta käytönrajoitus ilmenee yleensä toiminnallisina häiriöinä. Pihatoimintoja ja kasvillisuutta joudutaan ehkä siirtämään. Joissakin tapauksissa rakennusten tai rakennelmien sijoittelu ja rakentaminen voivat vaikeutua tai jopa estyä. Maahan kaivettavien johtoja joudutaan ehkä jatkossakin huoltamaan ja kunnostamaan. Tämä yhdessä johdon vuoksi noudatettavan yleisen varovaisuuden kanssa voidaan ottaa korvauksissa huomioon. Vaihtoehtoisesti voidaan sopia huolto- ja kunnostustöiden aiheuttamien vahinkojen korvaamisesta työkohtaisesti. Pitkäaikaisista käytönrajoituksista johtuvat haitat voidaan arvioida joko käytölle aiheutuvan haitan perusteella tai tontin arvon alenemisen perusteella. Tontin tai puutarha-alueen käytölle aiheutuva haitta voidaan arvioida eri menetelmillä. Tavallisimmin korvaus sidotaan rakenteiden (kaivot, tolpat yms.) aiheuttamaan hyötypinta-alan pienenemiseen, tontti- ja puutarha-alueen hintatasoon ja käytönrajoituksen määrittelyyn. Tällöin esimerkiksi puiden kasvatuskielto aiheuttaa hedelmäpuutarhassa suuremman haitan kuin mansikkamaalla. Käytönrajoitushaitan korvaukseen voidaan sisällyttää muitakin hankkeesta johtuvia haittavaikutuksia. Rakennusoikeuden vähentymisestä ja rakentamisen selvästä vaikeutumisesta aiheutuva menetys on kuitenkin syytä arvioida käytönrajoitushaitasta erillisenä. Edellä selostetut haittavaikutukset voidaan tontin osalta vaihtoehtoisesti sisällyttää tontin arvon alenemisesta maksettavaan korvaukseen. Korvaus on tällöin erikseen arvioitu rahamäärä tai prosenttiosuus tontin (käyttöyksikön) arvosta. Arvonalenemiskorvausta käytetään yleensä vain suurten haittojen arvioinnissa, jollaisia ovat esimerkiksi voimajohtolinjojen vaikutukset ja vilkasliikenteisten teiden meluvaikutukset. Arvon alenemista maksettava korvaus kattaa yleensä erillisten haittavaikutusten korvaukset. Sen sijaan vahingonkorvaukset pyritään yleensä arvioimaan erikseen. 8
9 2.1.2 Maanpäällisten rakenteiden estevaikutus (estehaitta) Johtoon liittyvät merkkipaalut, tuuletusputket ja tarkastuskaivot saattavat vaikeuttaa ns. riviviljelyä kuten esimerkiksi vihannesten, juuresten ja mansikan viljelyä. Korvaus määritetään tällöin samoilla perusteilla kuin peltoalueilla, ks. kohta Puutarhakasvien viljely voidaan rinnastaa perunan viljelyyn. Hedelmäpuiden ja marjapensaiden kasvattamiseen tarkoitetulla alueella maanpäälliset rakenteet (esteet) vaikeuttavat yleensä vain vähäisessä määrin kasvien viljelyä. Vähäinen haittavaikutus voidaan yleensä katsoa sisältyvän käytönrajoituskorvaukseen. Vaihtoehtoisesti voidaan soveltaa peltoalueille laskettuja korvaussuosituksia (kohta 4.1.2) Muut haitat Johdon yms. laitteen rakentamisen aiheuttamien haittojen (maan tiivistyminen, pohjamaan sekoittuminen, ojituksen vaikeutuminen jne.) arviointi suoritetaan samalla tavalla kuin peltoalueilla. Käytännössä tämäntyyppiset korvaukset yhdistetään yleensä käytönrajoituskorvaukseen. Kasvillisuuden suojaavan vaikutuksen menetys, esim. näkö-, pöly- ja melusuoja, arvioidaan ja korvataan erikseen, mikäli haitta on merkittävä. Korvauksen vähimmäismäärä saadaan kasvillisuuden arvona kohdan 2.2 mukaisesti. Kasvillisuuden suojaavan vaikutuksen menetys voidaan yhdistää myös tonttiarvon alenemisen perusteella määrättyyn korvaukseen. 2.2 Vahingot kasvillisuudelle ja laitteille Puutarhakasvillisuus Monivuotisten puutarhakasvien menetykset korvataan ko. kasvin hankintakustannuksen perusteella siihen saakka kunnes kasvi alkaa tuottaa satoa. Suurimman korvausarvon puutarhakasvi saavuttaa satoikänsä alussa. Korvaus pienenee sadon arvon laskiessa. Kotipihoissa yksittäisillä vanhoilla hedelmäpuilla saattaa kuitenkin olla koristearvoa. Seuraavassa esitettävät ohjeelliset korvaukset soveltuvat kotipuutarhoihin. Ammattipuutarhojen osalta suositellaan korvausten tarkistamista tuottoihin perustuen. Taulukoissa 1 3 esitetyt korvaukset soveltuvat terveille, sopivalla kasvupaikalla oleville hyväkuntoisille yksilöille. Vähemmän hoidetuille ja jonkin verran heikkokuntoisille kasveille voidaan korvattaessa käyttää prosentin alennusta. Alennus on tätäkin suurempi, jos kasvit ovat huonolla kasvupaikalla, heikosti hoidettuja ja liian tiheässä. 9
10 Taulukko 1. Korvaus hedelmäpuista, vuoden 2002 hintataso. Taulukon perusteella voidaan korvata omena-, luumu-, kirsikka- ja päärynäpuiden menetykset. Kasvuvaihe Korvaus /kpl Taimi vuosi (istutusvuosi) vuosi vuosi vuosi vuosi vuosi 104 > 20. vuosi 73 Taulukko 2. Korvaus marjapensaista, vadelmista ja mansikoista. Vuoden 2002 hintataso. Kasvuvaihe Marjapensas* Vadelma Mansikka** Korvaus Korvaus Korvaus /kpl /m /m 2 Taimi vuosi (istutusvuosi) vuosi vuosi vuosi vuosi vuosi * > 10. vuosi * * musta-, puna- ja valkoherukka sekä karviainen ** kun kasvuston ikä on yli 5 vuotta (laskeva sato), korvaus 5. vuoden mukaan. Taulukko 3. Korvaus monivuotisista vihannes- ja maustekasveista. Vuoden 2002 hintataso. Kasvi Korvaus /kpl Raparperi 11 Ruohosipuli 8 Monivuotiset maustekasvit 5 Monivuotiset puutarhakasvit tulee ensisijaisesti pyrkiä siirtämään töiden ajaksi toiseen paikkaan ja töiden päätyttyä entiselle paikalleen. Siirtokelpoisuus riippuu toisaalta kasvista ja toisaalta istutusajankohdasta ja -paikasta. Mikäli kasvin liikutteleminen vähentää sen tuottoa, korvataan kasvin sadonmenetys. 10
11 2.2.2 Sadonmenetys Yksivuotisten puutarhakasvien sadonmenetyksenä voivat tulla korvattaviksi kasvin istutus- ja hoitokustannukset tai katetuoton menetys (esim. peruna, ks. kohta 4.2.1). Korvauksen suuruus riippuu työalueen haltuunoton ajankohdasta ja hallussaoloajan pituudesta. Monivuotisten puutarhakasvien sadonmenetyksen suuruus riippuu siitä, voidaanko kasvit siirtää työalueelta töiden suorittamisajaksi pois. Mikäli kasveja ei voida siirtää, korvataan niiden menetys sen hetkisen arvon mukaisena. Jos kasvi voidaan siirtää, korvausta maksetaan sadon vähentymisen ja kohonneiden hoitokustannusten perusteella Koristekasvillisuus Koristekasvilla tarkoitetaan istutettua tai luonnollisesti kasvamaan alkanutta, erityisesti hoitoon otettua kasvia. Menetykset arvioidaan jälleenhankintakustannusten perusteella. Piha- ja koristepuut Korvaus lasketaan sen mukaan, mihin luokkaan korvattavan puun voidaan katsoa kuuluvan. Mikäli luettelossa ei ole mainittu ko. puuta, tulee harkita mihin luokkaan se kuuluu taimihinnan ja kasvunopeuden perusteella. Taulukoissa 4 a ja 4 b esitetyt arvot edellyttävät, että puu on hyväkuntoinen ja tyypillinen lajinsa edustaja sekä, että kasvuympäristö on tavallinen hyvin hoidettu kotipiha. Korvaus on pienempi huonokuntoisilla, yli-ikäisillä ja vaurioituneilla yksilöillä sekä pihojen luonnonvaraisilla reuna-alueilla kasvavilla yksilöillä. Korvausta voidaan korottaa ympäristön (esim. palkintopiha) sekä kasvin rehevyyden ja edustavuuden perusteella (enintään 25 %). Mikäli koristepuulla arvioidaan olevan tontin arvoa erityisesti korottava vaikutus (esim. vanha tammi), voidaan korvausta harkinnanvaraisesti korottaa. Yksittäisten hallitsevien puiden korvausarvo harkitaan erikseen, esimerkiksi vaikutuksena tontin arvoon. 11
12 Taulukko 4 a. Korvaus piha- ja koristepuista. Hyväkuntoinen puu hoidetulla kotipihalla. Vuoden 2002 hintataso. Puun rungon halkaisija ja rinnanympärysmitta (r.y.m.) mitataan yhden metrin korkeudelta. LEHTIPUUT: Ryhmä I (taimihinnaltaan edulliset ja/tai nopeakasvuiset): rauduskoivu, palsamipoppeli, haapa, jättiläispoppeli, piilipuu Ryhmä II (melko nopeakasvuiset): vaahtera, hevoskastanja, sirotuomipihlaja, hybridihaapa, tuomi, hopeapaju, puistolehmus, vuorijalava Ryhmä III (normaalikasvuiset): berliininpoppeli, ruhtinaanpoppeli, tuoksupoppeli, pylväshaapa, riipparaita, terijoensalava, suomenpihlaja, metsälehmus Ryhmä IV (hidaskasvuiset): taalainkoivu, saarni, rusokirsikka, pylväspihlaja Ryhmä V (taimihinnaltaan kalliit ja/tai hidaskasvuiset): marjaomenapuu, koristeomenapuu, tammi, riippapihlaja. Rungon Rungon Korvaus /kpl halk. cm r.y.m. Ryhmä I Ryhmä II Ryhmä III Ryhmä IV Ryhmä V n n n n n n n n
13 Taulukko 4 b. Korvaus piha- ja koristepuista. Hyväkuntoinen puu hoidetulla kotipihalla. Vuoden 2002 hintataso. Puun rungon halkaisija ja rinnanympärysmitta (r.y.m.) mitataan yhden metrin korkeudelta. HAVUPUUT: Ryhmä I (taimihinnaltaan edulliset ja/tai nopeakasvuiset): tavallinen mänty, tavallinen kuusi, lehtikuusi Ryhmä II (melko nopeakasvuiset): siperianpihta, engelmanninkuusi, serbiankuusi, hopeakuusi, kartiovalkokuusi, kanadantuija, kartiotuija, timanttituija Ryhmä III (taimihinnaltaan kalliit ja/tai hidaskasvuiset): harmaapihta, palsamipihta, koreanpihta, pilarikataja, kontortamänty, sembramänty, makedonianmänty. Rungon Rungon Korvaus /kpl halk. cm r.y.m. Ryhmä I Ryhmä II Ryhmä III n n n n n n n n
14 Koristepensaat ja köynnöskasvit Pensailla ja köynnöskasveilla on koristearvoa miltei istutuksesta lähtien. Koristearvo riippuu siten kullekin kasvilajille tyypillisestä kokonais- ja myyntikoon suhteesta. Taulukko 5. Korvaus koristepensaista ja köynnöskasveista. Vuoden 2002 hintataso. Taulukossa puolikasvuiset pensaat ja köynnökset ovat 1 4-vuotiaita ja täysikasvuiset 5 10-vuotiaita. Taimihinta Taimistokoko Puolikasvuinen Täysikasvuinen /kpl /kpl /kpl /kpl Pensas- ja köynnösruusut Lehtipensaat Köynnöskasvit Alppiruusut Havupensaat Pensasaidat Pensasaitojen kasvunopeutta arvioitaessa on otettu huomioon niiden tavanomaiset leikkaus- ja hoitotoimenpiteet. Perustamiskustannuksiin on lisätty hoitokustannukset siihen asti kun pensaan on katsottu saavuttaneen täyden koriste- ja suoja-arvonsa. Vanha pensasaita, joka on nuorennettu alasleikkaamalla, arvioidaan korkeuden perusteella kuten uusista taimista istutettu aita. Taulukko 6 a. Korvaus leikatuista pensasaidoista. Vuoden 2002 hintataso. Korvaus ( /m) korkeuden (cm) mukaan n. 20 cm n. 50 cm n.100 cm n.150 cm >180 cm Aitakuusi Aitaorapihlaja Muut * * esim. japaninhappomarja, kiiltotuhkapensas, kurttulehtiruusu Taulukko 6 b. Korvaus pensasaidoista. Vapaasti kasvavat aidat eli aidanteet. Vuoden 2002 hintataso. Korvaus ( /m) korkeuden (cm) mukaan n. 20 cm n. 50 cm n.100 cm n.150 cm >180 cm Aitakuusi Aitaorapihlaja Muut * * esim. syreenit 14
15 Monivuotiset kukat (perennat) Monivuotiset kukat saavuttavat koristearvonsa yleensä pian istutuksen jälkeen. Uudistus tapahtuu yleensä 5 7 vuoden välein. Monivuotiset kukat arvioidaan kappaleittain tai yhtenäisinä ryhminä m 2 -hinnan mukaan. Kappaleittain arvioitaessa voidaan käyttää taimihintaa kerrottuna 1,5:llä. Taulukko 7. Korvaus monivuotisista kukista eli perennoista. Vuoden 2002 hintataso. Ryhmä Taimia kpl/m 2 Korvaus /m 2 Jättiperennat, korkeus cm 3 23 Jaloritarinkannus, särkynyt sydän, pionit Suurperennat, korkeus cm 5 32 Lupiini, kotkansiipi, jaloangervo Keskikorkeat perennat, korkeus cm 7 42 Kurjenmiekat, liljat, syysleimu, kullerot Matalat perennat, korkeus cm Vuorenkilpi, karpaattienkello, maksaruohot Tertturuusujen ja isokukallisten ruusujen korvaus on noin 13 /kpl ja maanpeiteruusujen noin 17 /kpl. Nurmikko Kylvetty nurmikko saavuttaa täyden koristearvonsa heti perustamisvuoden jälkeen. Hoitokustannuksia ei siten oteta huomioon korvausta määritettäessä. Turvelisäyksen korvaamisen edellytyksenä on, että turvetta tai muuta maanparannusainetta on käytetty vähintään 2 m 3 /100 m 2. Mikäli kylvön yhteydessä tarvitaan uusi ruokamultakerros, korvataan se erikseen. Taulukko 8. Korvaus nurmikosta. Vuoden 2002 hintataso. Alueen koko Korvaus /100 m 2 Alle 100 m 2 :n alueilla lisätty turvetta 360 ilman turvelisäystä 210 Yli 100 m 2 :n alueilla lisätty turvetta 330 ilman turvelisäystä Kasvuston osavauriot Rakennustöiden aikana kasville voi aiheutua vaurioita, jotka vaikeuttavat kasvin tulevaa kasvua. Kasvia ei tällöin menetetä kokonaan, vaan korvataan kasvin saama osavaurio. 15
16 Korvaus osavauriosta määritetään kasvin vaurioitumisasteen perusteella. Juuriston tuhoutumista tapahtuu kaivutöiden yhteydessä. Avoimiksi kaivettuja juurenpäitä ei saa jättää kuivumaan. Kaivanto voidaan ulottaa lähemmäs syväjuurisia puita, kuten tammea ja lehmusta, kuin hajajuurisia puita. Kun suurin osa juurista tuhoutuu, puu kuolee vähittäin. Juuristovauriotapauksissa tuhoutumisriski arvioidaan juuriston vaurioprosentin, puulajin ja suoritettujen suojaamistoimenpiteiden perusteella. Puulajien kyky kestää maanpinnan korottamista vaihtelee. Erityisen arkoja ovat pintajuuriset kasvit kuten esimerkiksi koivu ja kuusi. Täytemaaksi on valittava ilmavaa ja vettä hyvin läpäisevää maa-ainesta. Runkovauriot ovat tyypillisiä osavaurioita. Ruhjeen syvyys ei ole niin merkittävä kuin sen laajuus rungon ympärillä. Arviointiperusteena voidaan käyttää vaurioituneen osan mittaa koko rungon ympärysmitasta. Vaurion laajuus rungon pituussuunnassa tulee vasta silloin merkitykselliseksi, kun se ylittää kolme kertaa kehämitan. Latvusvaurio määritetään menetettyjen oksien perusteella. Korvausta arvioitaessa on muistettava, että latvuksen ylimmät osat ovat tärkeämpiä puulle kuin isot alaoksat. Puun leikkaus ja jälkihoito on tehtävä ammattitaidolla Muut vahingot Muilla vahingoilla tarkoitetaan kiinteistölle haltuunottoaikana tapahtuneita vahinkoja, jotka edellyttävät erityisiä toimenpiteitä kiinteistön palauttamiseksi takaisin kuntoon. Ensisijaisesti tulee pyrkiä siihen, että nämä korjaustoimenpiteet suorittaa vahingon aiheuttaja. Erilaisten rakennushankkeiden yhteydessä taimitarhoille, varastorakennuksille yms. rakenteille ja rakennuksille aiheutetut vauriot korvataan korjauskustannusten mukaisina. Myös puutarhan kastelu- ja kuivatusjärjestelmille aiheutetut vauriot korvataan korjauskustannusten mukaisina. Rakennuksen perustuksille aiheutuneet vauriot korvataan rakennuksen arvon alentumisen perusteella. Hankkeisiin liittyvistä rakennustöistä johtuvien pöly-, noki ym. epäpuhtauksien sadolle aiheuttamat laatutappiot korvataan aiheutuvien tuottojen pienentymisen perusteella. 2.3 Melu ja muut immissiot Tien tai katuosan liikenteen melu muodostuu useiden ajoneuvojen yhteisvaikutuksesta ja riippuu nopeudesta, liikenteen määrästä ja koostumuksesta, ajo-olosuhteista, tien 16
17 pituuskaltevuudesta, tien pinnasta, renkaista, säästä, tarkastelupaikasta jne. Alhaisilla nopeuksilla (alle 50 km/h) moottorin ja pakoputken ääni on vallitseva, kun taas suuremmilla nopeuksilla on vallitsevana renkaiden ja korin ilmanvastustuksen aiheuttama ääni. Teollisuusmelun lähteitä voivat olla esim. kallion louhinta, kiviaineksen murskaus, puhaltimet, kompressorit, pumput, venttiilit, valssit, leikkurit ja alueen liikenne. Melu on usein impulssimaista sekä jatkuvaa, jopa ympärivuorokautista. Rakentamismeluun vaikuttaa mm. rakentamisessa käytetyt koneet ja laitteet sekä rakentamismenetelmät. Etenkin pohjarakentaminen riippuu suuresti maaperän laadusta. Rakentamismelulle on tyypillistä, että se kestää tietyn, rajatun ajan. Ampuma- ja moottoriurheilun aiheuttama melutaso voi ratojen läheisyydessä olla hetkellisesti hyvin korkea. Tyypillistä näiden urheilumuotojen aiheuttamalle melulle on yksittäisten melutapahtumien häiritsevyys. Myös moottorikelkkailureittien ympäristössä saattaa ilmetä meluhaittaa. Melun huomioon ottamista maankäytön, liikenteen ja rakentamisen suunnittelussa sekä rakennusluvissa ohjaa meluntorjuntalain nojalla annettu valtioneuvoston päätös melutason yleisistä ohjearvoista. Melun lisäksi liikenne ja muut em. toiminnot saattavat aiheuttaa pölyhaittaa, tärinää ja esteettistä immissiota maiseman menetyksen muodossa Meluntorjunta Tiesuunnittelulla voidaan merkittävästi vaikuttaa sekä liikennemelun aiheuttamiin häiriöihin että melualueen leveyteen. Varsinkin tieliikennemelun torjunnassa käytetään keinotekoisia meluvalleja, -aitoja ja -kaiteita katkaisemaan melun vapaa eteneminen. Sijoittamalla tie ympäröivää maanpintaa alemmaksi saadaan sama vaikutus kuin meluesteellä. Kiinteistökohtaisesti melua voidaan torjua suojapuustoa istuttamalla, rakentamalla muu näkösuoja tai muuttamalla oleskelupiha melun kannalta suojaisammalle suunnalle, esim. rakennuksen taakse. Vanhojen rakennusten ulkoseinien ja yläpohjien äänieristävyys on yleensä niin hyvä, että eristävyyttä tarvitaan lisää vain ikkunoihin. Parvekkeen lasitus voi olla yksi meluntorjuntakeino kerrostaloissa. Tehdyissä mittauksissa parvekkeen lasituksen on havaittu parantavan julkisivun ääneneristystä jopa 10 dba liikennemelua vastaan. 17
18 2.3.2 Kiinteistön arvon alentuminen Ensisijaisesti melu-, pöly- ja maisemahaitan korvaaminen tulisi tapahtua niiden kustannusten korvauksena, joita tarvitaan ko. haitan poistamiseksi tai vähentämiseksi (esim. aidan rakentaminen, suojapuuston istuttaminen, talon äänieristyksen parantaminen tms.). Joissakin tapauksissa joudutaan korvaus määrittämään kiinteistön arvon alentumisena. Tutkimustulokset osoittavat, että tieliikenteen melun lisääntyminen alentaa liikenneväylän läheisyydessä sijaitsevan omakotikiinteistön tai asuinhuoneiston arvoa. Melun vaikutus näyttää lisäksi olevan luonteeltaan progressiivista. Mitä suurempi on melun lähtötaso, sitä suurempi on yhden desibelin lisämelun aiheuttama suhteellinen kiinteistön arvon alentuminen. Kun otetaan huomioon melun häiritsevyyteen liittyvät tutkimustulokset, voidaan asuinkiinteistöjen osalta haittakynnystasona pitää 55 dba kaupunkimaisessa, tiheästi asutussa ympäristössä (taulukko 9). Maaseutumaisessa asuinympäristössä voidaan haittakynnystason alarajana pitää 50 dba. Ainoastaan silloin, kun kyseessä on melulle erityisen herkkä kiinteistön käyttömuoto, kuten loma-asutus rannalla, voidaan haittakynnystasona käyttää 45 dba. Taulukko 9. Rakennetun kiinteistön arvon alentuminen. Arvonalennusprosentit on saatu yhteenvetona suomalaisista, ruotsalaisista ja saksalaisista melututkimuksista. Melutaso dba (L eq ) Arvon alentuminen (%) , Mikäli lomakiinteistön haittakynnyksen katsotaan alkavan 45 dba:n kohdalta, käytetään yhden desibelin muutosta vastaavana kiinteistön arvonalennusprosenttina pienempiä arvoja kuin taulukossa 9 esitetyt yli 55 dba:n melutason ylittyessä käytettävät arvonalennusprosentit. 18
19 2.4 Esimerkkejä Esimerkki 1 Noin m 2 :n omakotitontin itärajan tuntumaan rakennetaan vesi- ja viemärijohto. Johdon rakentaja poistaa rajalta lautarakenteisen aidan ja pystyttää sen rakennustyön jälkeen takaisin paikoilleen. Tontti sijaitsee pientaloalueella. Rakennustyömaan vuoksi joudutaan tontilta poistamaan 10 m 2 mansikkaa ja 6 jaloruusua. Lisäksi orapihlaja-aitaan tulee 4 m leveä aukko kadun varteen. Nurmikko rikkoutuu noin 100 m 2 :n alueelta. Luumupuu kärsii juuristovaurion. Kaivamistyö tehdään kesäkuun lopulla. 1) Käytönrajoitushaittaa ei aiheudu, koska putki on sijoitettu naapuritilan puolelle ja ko. tontti toimii vain työalueena. 2) Kasvillisuuskorvaukset: mansikkamaa, 10 m 2, toinen satovuosi, 6 /m 2 (taulukko 2), korvaus 10 6 = 60 jaloruusut, 6 kpl, täysikasvuinen, 17 /kpl, korvaus 6 17 = 102 orapihlaja-aita, korkeus n. 150 cm, 4 m, 47 /m (taulukko 6a), korvaus 4 47 = 188 nurmikko, n. 100 m 2, johdon rakentaja levittää uuden ruokamullan alueelle, 2,10 /m 2 (taulukko 8), korvaus 100 2,10 = 210 luumupuu, ikä n. 10 vuotta, jää juuristovauriosta huolimatta kasvamaan, juurten kasvua on rajoitettu rakentajan toimesta johdon suuntaan; korvaus täydellisestä menetyksestä olisi 104 (taulukko 1), puun arvon aleneminen arvioidaan 50 %:ksi eli korvaus on 0,5 104 = 52. Kasvillisuuskorvaukset yhteensä ) Orapihlaja-aidan rikkoutuminen merkitsee näkö- ja melusuojan vähenemistä. Lisäksi tontin ulkonäkö kärsii aidassa olevasta aukosta. Vaikutukset ovat kuitenkin lyhytaikaisia, koska aukkoon voi istuttaa uuden orapihlaja-aidan. Haittaa voidaan välittömästi vähentää esimerkiksi rakentamalla sopivaan kohtaan uutta aitaa (esim. lauta-aita) tai istuttamalla peitekasveja. Kummankin vaihtoehdon kustannukset ovat samaa suuruusluokkaa eli noin 200. Korvaukset yhteensä
20 Esimerkki 2 Noin 5 ha:n mansikkapellosta tuhoutuu 300 m 2. Kasvustosta saataisiin 3. sato tuhoutumisvuonna. Taulukon 2 korvaukset on laskettu kotipuutarhoja varten. Ammattiviljelmillä sekä taimihinnat että työkustannukset ovat pinta-alayksikköä kohden edullisemmat. Myös taimitiheys on pienempi. Korvaukseksi harkitaan puolet kotipuutarhan korvauksesta, jolloin korvaus on 0,5 6 /m m 2 = 900. Jos haltuunotto tapahtuu kasvukauden aikana ja uutta satoa varten on tehty hoitotoimenpiteitä, korvataan lisäksi hukkaan menneiden hoitotoimenpiteiden kustannukset. Esimerkki 3 Kevyenliikenteenväylä rakennetaan ennestään olevan tien viereen. Kevyenliikenteenväylän rakentamisen vuoksi suojapuusto pihalla menetetään ja melu lisääntyy. Tien aiheuttama melu ei kuitenkaan muutu. Kevyenliikenteenväylä ei melua lisää. Suojapuuston korvaaminen luvun 2.2 suositusten mukaan kattaa usein myös väliaikaisen (uuden suojapuuston tai aidan saamiseen kuluvan ajan) meluhaitan. Joissakin tapauksissa aitatyyppiä tai kasvilajia ja kasvitiheyttä on syytä vaihtaa, mistä aiheutuvat lisäkorvaukset arvioidaan tapauskohtaisesti. Esimerkki 4 Uuden tien varteen jää omakotikiinteistö. Tarkasteluajanjakson (klo 7 22) keskiäänitasoksi saadaan 58 dba. Haittakynnystasona voidaan pitää 55 dba. Omakotikiinteistön arvo oli ennen tien rakentamista Taulukon 9 perusteella arvon alenemiseksi saadaan 3 % eli 0, =
21 3 KORVAUKSET METSÄMAALLA 3.1 Maan käyttöoikeuden luovuttaminen Metsämaalla käytönrajoitus merkitsee yleensä puiden kasvattamisen estymistä. Jos käytönrajoitus on pitkäaikainen, vastaa käyttöhaitta omistusoikeuden menetystä. Tällöin korvaus maapohjasta ja puustosta arvioidaan kuten lunastettavasta alueesta. Korvauksia määräajaksi haltuunotetulla alueella käsittelee kohta Metsäaluetta pirstovat nauhamaiset käytönrajoitusalueet arvioidaan yleensä summaarvomenetelmällä (ks. Tapion taskukirja 2002), joka perustuu metsiköittäiseen arviointiin. Menetelmässä lasketaan yhteen metsikkökohtaisesti arvioidut maapohjan erillisarvot ja metsikkökohtaiset puuston arvot kehitysvaiheensa mukaisina odotusarvoina. Puustoa koskevat korvausperusteet on esitetty kohdassa 3.2. Nauhamaisissa kohteissa summaarvomenetelmään liittyvää kokonaisarvon korjausta ei yleensä tehdä, koska kokonaissumman katsotaan sisältävän vähäiset pirstoutumisesta aiheutuvat haitat. Vähäistä huomattavammat haitat, kuten esimerkiksi vettyminen tai kulkemisen vaikeutuminen, arvioidaan kuitenkin erikseen. Korvaus maapohjasta määritetään metsiköittäin kasvupaikkatyypin tai veroluokan perusteella taulukon 10 mukaan. Taulukko 10. Korvaus maapohjasta metsäalueella, /ha. Aluejako liitteessä 1 olevan kartan mukaan. Veroluokat on ilmoitettu suluissa. Lähde: Metsätalouden kehittämiskeskus Tapio, Summa-arvomenetelmän aputaulukoiden uudet lukuarvot, ja Tapion taskukirja Alue Korvaus /ha I II III lehdot, lehtomaiset kankaat tuoreet kankaat kuivahkot kankaat kuivat ja karukkokankaat ja metsämaan korvet metsämaan rämeet (I) (I) (II) (III) (IV) * joutomaa 0 50 /ha kitumaa * Arviointi voidaan suorittaa myös vastaavien metsäalueiden kauppahintojen perusteella, jos kauppahintatietoja on saatavissa. Korvaus voi tällöin sisältää maapohjan puustoineen tai maapohja ja puusto voidaan arvioida erikseen